Diari Oficial de la Generalitat Valenciana


Sumari del DOGV 10074, del 09-12-2024 (2024/12928)

ANUNCI pel qual se sotmeten a informació pública les sol·licituds d'autorització administrativa prèvia, autorització administrativa de construcció i d'ocupació de vies pecuàries, d'una central fotovoltaica denominada FV la Vila Joiosa 1 Next i la seua infraestructura d'evacuació, de potència a instal·lar de 5 MW, en el terme municipal de la Vila Joiosa. ATALFE/2024/10/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10630

Data del DOGV
:   09-12-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/12649

CVE
:   ALFO-X-7222-14632

Data del document
:   25-11-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en:

– el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;

– la Llei 24/2013, de 26 de desembre, del sector elèctric;

– el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica;

– la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental;

– la Llei 3/2014, d'11 de juliol, de vies pecuàries de la Comunitat Valenciana;

– la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,

– i la Llei 39/2015, d'1 d'octubre, del procediment administratiu comú de les administracions públiques,

se sotmeten a informació pública les sol·licituds d'autorització administrativa prèvia, d'autorització administrativa de construcció i d'ocupació de vies pecuàries, de la instal·lació elèctrica que s'indica:

Peticionari: Next Generation Investments, SL, NIF U06883779, i domicili social a l’avinguda Fustera, 2, CP 03964, de Benissa (Alacant).

Tipus de central elèctrica: central fotovoltaica denominada FV la Vila Joiosa 1 Next, amb potència a instal·lar 5 MW, incloses les seues infraestructures d'evacuació.

Emplaçament dels grups generadors: del polígon 14, les parcel·les 39 i 43, del terme municipal de la Vila Joiosa (Alacant).

Emplaçament de la infraestructura d'evacuació particular: del polígon 10, les parcel·les 166, 9019 i 9025; del polígon 11, les parcel·les 9001, 9005, 9018 i 9019, i del polígon 14, les parcel·les 9005 i 9006, del terme municipal de la Vila Joiosa (Alacant).

Emplaçament/Ubicació del centre de seccionament i la línia que se cedirà al gestor de la xarxa, I-DE Redes Eléctricas Inteligentes, SAU: del polígon 10, les parcel·les 166 i 9019 del terme municipal de la Vila Joiosa (Alacant).

Òrgan competent per a autoritzar la instal·lació: Servici Territorial d'Indústria, Energia i Mines d'Alacant de la Conselleria d'Innovació, Indústria, Comerç i Turisme.

Documents sotmesos a informació pública:

– Projecte. Denominació: Projecte d'instal·lació solar fotovoltaica de connexió a xarxa de 5.000 kW de potència, situada al polígon 14, parcel·les 39 i 43, la Vila Joiosa, Alacant, FV la Vila Joiosa 1 Next.

– Projecte d’infraestructura evacuació que se cedirà al gestor de la xarxa. Denominació: Projecte de centre de seccionament (3L1A) telecomandat.

– Projecte d’infraestructura d’evacuació que se cedirà al gestor de la xarxa. Denominació: Projecte de línia subterrània d'alta tensió per a connexió de centre de seccionament amb xarxa d'empresa distribuïdora per a evacuació de la planta solar fotovoltaica FV la Vila Joiosa 1 Next.

– Estudi d'integració paisatgística.

– Estudi d'impacte ambiental.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i l’entorn afectats.

– plec general de normes de seguretat en prevenció d'incendis forestals (inclòs en el projecte de generació).

– Estudi sobre afecció al patrimoni històric.

– Separates dirigides a:

> > • Ajuntament de la Vila Joiosa.

> > • Ministeri de Transports, Mobilitat i Agenda Urbana.

> > • Diputació d'Alacant.

> > • Confederació Hidrogràfica del Xúquer.

> > • Conselleria de Medi Ambient, Aigua, Infraestructures i Territori.

> > • i-DE Redes Eléctricas Inteligentes, SAU.

– Documentació sobre ocupació de vies pecuàries.

Pressupost: 1.594.441,09 €.

Característiques principals:

Instal·lació fotovoltaica: la central fotovoltaica denominada FV la Vila Joiosa 1 Next, de 5.775 MWp, està composta per un camp generador de 10.500 mòduls fotovoltaics de 550 Wp de potència unitària, muntats sobre estructura fixa amb una inclinació de 25°. Estos mòduls fotovoltaics es connecten amb 16 inversors de 330 kW de potència unitària, però 5 dels inversors estaran limitats internament de fàbrica a 274 kW, amb la qual cosa, en el seu conjunt, la potència d'inversors serà de 5.000 kW. Al seu torn, els inversors es connecten amb la part de baixa tensió de dos centres de transformació de 2.500 kVA per a elevar la tensió de 800 V a 20 kV i cel·les de mitjana tensió. Juntament amb les seues línies d'interconnexió de 20 kV per a connectar els centres de transformació.

Línia d'evacuació particular amb conductor des dels centres de transformació fins al centre de protecció i mesura amb conductor HEPRZ1 12/20 kV 3x(1x240) mm² H16 i longitud 92 metres.

Línia d'evacuació particular amb conductor HEPRZ1 12/20 kV 3x(1x240) mm² H16 i longitud 2.085 metres, des del centre de protecció i mesura fins al nou centre de seccionament.

Nou centre de seccionament independent i telecomandat, que se cedirà al gestor de la xarxa de distribució, des d'on es realitza l'entrada i l’eixida, a través d'una línia elèctrica aereosubterrània amb conductor HEPRZ1 12/20 kV 3x(1x240) mm² H16 i longitud 45 metres, en un suport existent mitjançant entroncament, en la línia 14 – Villarobella, de 20 kV, de l’ST Benidorm (20 kV).

El punt de connexió té afecció sobre el nus de transport Xixona (220 kV).

Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de transport/distribució d'energia elèctrica.

Les vies pecuàries sobre les quals se sol·licita l'ocupació temporal són les següents:

– Carrerada dels Alfondonets a l'Escorxador.

– Corriol de l'Ermita.

La documentació serà exposada per a consulta pública en l'adreça electrònica <https://cindi.gva.es/es/web/energia/informacion-publica>, en castellà, i <https://cindi.gva.es/va/web/energia/informacion-publica>, en valencià, en l'apartat d’Informació pública, disponibles l'endemà de la publicació.

Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, del procediment administratiu comú de les administracions públiques. Per tot això, l'aplicació al procediment de la tramitació d'urgència reduïx a la mitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de l’esmentada llei.

Cosa que es fa pública perquè se’n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació indicada en l'adreça electrònica que s’assenyala <https://cindi.gva.es/es/web/energia/alacant>, així com dirigir a l'esmentat servici territorial les al·legacions que es consideren oportunes en el termini de quinze (15) dies hàbils comptats a partir de l’endemà de la publicació d'este anunci, les quals es podran presentar via telemàtica a través de la seu electrònica de la Generalitat, accedint a l'enllaç <https://www.gva.es/es/inicio/procedimientos?id_proc=15073&version=amp>, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

Alacant, 25 de novembre de 2024

Sara Blanes Bas

Cap del Servici Territorial d'Indústria, Energia i Mines d'Alacant